In nomine Domini amen. Anno incarnationis eiusdem M. CC. octogesimo tercio mense nouembri. Ego magister Stephanus de Gencigneio, physicus notum facio omnibus presentes litteras inspecturis quod ego in sana et bona memoria per Dei gratiam existens, cum nichil sit morte cercius et nichil incercius hora mortis considerans que beneficiis et seruicis michi a uiris religiosis abbate et conuentu Sancti Stephani Diuionensis impensis et que michi fuerunt quam plurimum fructuosa, in recompensacionem dictorum beneficiorum nec non et pro remedio anime mee et aniuersario meo in ecclesia Sancti Stephani predicta annuatim faciendo, dono, concedo atque quitto in puram et perpetuam elemosinam dictis religiosis et eorum successoribus uiginti solidos dicte monete Uiennensis censuali et de annuo et perpetuo redditu quos habeo super quandam domum et mansum situm Dyuione in uico Portae cnonicorum et se ingerunt ab eodem uico usque ad domum que fuit Odonis Loychot et a uico qui ducit se uersus nouum uicum usque ad domum Henrii Munerii quos quidem uiginti solidos aquisiui ab Ysabella, relicta Andree dicti Pauot, Heluyda, Sibilla et Perroneta sororibus et filiabus dicte relicte et qui uero uiginti solidi annuatim in festo Assumptionis beate Marie Uirginis debentur solui; et de eisdem uiginti solidis et omni iure, actione, ratione quod et quas habeo uel habere possum contra dictas relictam et eius filias; et in domo et manso predictis ratione dictorum uiginti solidorum inuestio dictos religiosos per traditionem presentis instrumenti et littere super dicta acquisitione confecte... Actum in presentia Hugonis de Cabilone..., Hugoneti de Gencigneio et clerici et domini Benedicti, presbiteri...